mk mk mk ru hbs_cyr hbs_cyr mk mk ru mk mk mk ru hbs_cyr hbs_cyr mk mk ru mk mk mk mk mk mk mk mk de en mk mk mk mk mk mk mk mk en es es tr hbs_cyr mk mk mk mk mk mk mk mk mk mk mk mk mk uk ru mn
ОСМАНИ: Илинден е важен ден за нашата земја, но е важен и за нашата соседна Република Бугарија – Denesen.mk
ГРАЃАНСКА БИТКА ЗА ЛЕКОВИ: Владата за здравјето да двои повеќе државни пари и да го намали плаќањето од џебовите на граѓаните
ЛЕВИЦА ЗА РЕФЕРЕНДУМОТ: Ако спикерот Талат Џафери ја одбие и нашата иницијатива, ќе следи целосна блокада на македонското Собрание
КОВАЧКИ ЗА КОВАЧЕВСКИ И ПЕТРОВСКА: Се срамам што овие луѓе ја водат Македонија која треба да учествува на самити на НАТО
ГРАНИЧНИ КОНТРОЛИ ВО ШЕНГЕН ЗОНАТА: По вчерашната одлука на Чешка и Австрија ја враќа граничната рампа за влез и излез кон Словачка
СОМНЕЖИ ЗА ДИВЕРЗИЈА: Сикорски напиша „благодарам САД“ и „сега 20 милијарди долари старо железо на дното на морето“
ОСМАНИ: Илинден е важен ден за нашата земја, но е важен и за нашата соседна Република Бугарија
Втори август – Илинден е важен ден во историски контекст за нашата земја, важен празник преку кој го негуваме значењето на вредностите на Крушевскиот манифест и Асномските заклучоци, кои заедно со Охридскиот рамковен договор ги вреднуваме како столбови во изградбата на нашата заедничка држава. Во современиот контекст, ова е празник кој создава мостови и за внатрешно и надворешно поврзување. Ние сме растени со идејата дека Илинден преставува паметник на заедништвото на народите кои живееле на овие простори, затоа денес со право очекуваме Илинден да прерасне во современик преку кој ќе ги одбележуваме заедничките историски вредности.
Ова го истакнува во видеообраќањето по повод националниот празник 2 Август – Илинден.
Османи посочува дека денес сме исправени пред поинакви предизвици. Нашите стратешки интереси, додаде тој, уште од самото осамостојување на државата, се преточени во нашата амбиција за полноправно членство во Северноатлантската алијанса и Европската Унија. Нагласи дека успехот да станеме 30-та земја членка на НАТО само ја потврдува нашата правилна патека да градиме заедништво и интеграција, следејќи ги вредностите кои ги симболизира и денешниот празник.
-Онака како што преку Охридскиот рамковен договор ја зацврстивме внатрешната интеграција, онака како што преку договорот од Преспа ги надминавме разликите со нашиот сосед Грција, така и преку имплементација на Договорот за пријателство ќе ги надминеме и разликите со нашиот сосед Бугарија, вели Османи.
Илинден, додава тој, е важен ден и за нашите соседи во Република Бугарија.
-За жал во минатото, а неретко и во сегашноста, тоа најчесто преставувало причина за раздор и несогласување, наместо да биде точка која ќе спојува и обединува. Во денешниот современ контекст, наша обврска е, вели Османи од Илинден да направиме токму тоа – точка која ќе нѐ поврзе, празник кој ќе не обедини, историски настан преку чие заедничко одбележување ќе покажеме меѓусебна почит и меѓусебно признание. Изразувајќи почит кон различноста, кон различниот поглед на историските текови, денес преземаме обврска да создадеме современи општествени текови кои ќе овозможат заедничка иднина за граѓаните на двете држави. Преку засилена секторска соработка им овозможуваме на граѓаните, на бизнисите, на уметниците и сите останати општествени чинители да ги надградуваат меѓусебните релации без разлика на политичките разлики. Паралелно, преку работата на мешовитата експертска комисија ќе продолжиме да ги бараме точките кои нѐ поврзуваат, отстранувајќи ги разликите кои не оддалечуваат, посочи Османи.
Додаде дека тоа не е само во насока на предизвик за билатералниот односи со Бугарија, туку како земја во која индивидуалните права претставуваат основа за колективните придобивки. Ние, вели шефот на дипломатијата, изразуваме јасна волја – во општествена, законска, па дури и во уставна смисла – да им обезбедиме на сите оние граѓани на Северна Македонија, кои себеси се чувствуваат како дел од бугарскиот народ, слободно да ја изразат таа волја, почитувајќи го притоа и нивниот различен поглед кон заедничката историја.
-Но тоа на ниту еден начин не смее и не може да прерасне во наметнување на овој поглед врз нашите граѓани кои имаат различна перспектива кон заедничката историја. Посебноста на македонскиот народ и македонскиот јазик претставуваат реалност во секоја смисла, а Македонците, како и сите други народи, имаат право на сопствени чувства, на сопствени убедувања и сопствен поглед кон историските настани и контексти – колку и да се тие заеднички. Затоа е Илинден важен и денес. Затоа што преку одбележување на историските настани кои нѐ поврзуваат, изразуваме почит кон современите посебности. Нека ни е честит празникот!, порачува министерот за надворешни работи Бујар Османи.
ШАЌИРИ: Особено задоволство ми е да објавам дека во употреба и во нашата земја е Букварот од кој учат и првачињата во Албанија и во Косово
ПЕТРОВСКА: Решително чекориме во борба против лажните вести, Министерството за одбрана е предводник во борбата за вистината
ЛЕВИЦА ЗА РЕФЕРЕНДУМОТ: Ако спикерот Талат Џафери ја одбие и нашата иницијатива, ќе следи целосна блокада на македонското Собрание
ВМРО-ДПМНЕ: Партиски штабови и во АРМ – по кои НАТО-стандарди дезертерот Ковачевски и Петровска регрутираат војници во Арачиново?
КОВАЧКИ ЗА КОВАЧЕВСКИ И ПЕТРОВСКА: Се срамам што овие луѓе ја водат Македонија која треба да учествува на самити на НАТО
ГРУЕВСКИ: Бугарија да се запраша дали за отпорот или омразата кај Македонците нешто е погрешно кај нив во однос на Македонија
ШАЌИРИ: Особено задоволство ми е да објавам дека во употреба и во нашата земја е Букварот од кој учат и првачињата во Албанија и во Косово
МЕСИ: Сакав да играм со Нејмар во Барселона, но животот не донесе во ПСЖ
ПЕНТАГОН: Немаме забележано промени во состојбата на нуклеарните сили на Русија но заканите ги примаме мошне сериозно
Саудискиот принц Мохамед бин Салман именуван за премиер, традиционално таа функција ја извршува кралот
Copyright © 2018 ЕМ Медиа ДООЕЛ